બૉલીવુડમાં અનિલ કપૂરે ઘણી ફિલ્મોમાં સારો પર્ફોર્મન્સ આપ્યો છે, પરંતુ હજુ પણ સારું કામ કરવાની તેમની ભૂખ સંતોષ પામી નથી. આ વિશે વધુ જણાવતાં તેઓ કહે છે, ‘મારો શ્રેષ્ઠ પર્ફોર્મન્સ હજુ આવવાનો બાકી છે. સારું કામ કરવાની ભૂખ હજુ પણ એટલી જ સ્ટ્રૉન્ગ છે. હું આ ઇન્ડસ્ટ્રીમાં ઘણાં વર્ષોથી કામ કરું છું, પરંતુ દિવસે-દિવસે સારું કામ કરવાની મારી ભૂખ વધતી જ જાય છે. મારા સારા પર્ફોર્મન્સ માટે મને જે વ્યક્તિ પાસેથી કંઈક શીખવા મળે તેની પાસેથી હું ટિપ્સ લઉં છું. જોકે હું કોઈને ટિપ્સ નથી આપી શક્તો. દરેક વ્યક્તિ ટૅલન્ટેડ છે, પરંતુ તમારે તમારી જાતને વધુ સારી બનાવવા માટે દિવસ-રાત ખૂબ જ મહેનત કરતા રહેવું જોઈએ. તો જ તમે સફળ થઈ શકશો.’